На основу члана 69. став 4. Закона о буџетском систему (,,Службени гласник РС” бр. 54/2009,73/2010,101/2010,101/2011,93/2012,62/2013,108/2013,142/2014,68/2015,

103/2015,99/2016,113/2017,95/2018,31/2019 и 72/2019), члана 70. став 10. Статута општине Гаџин Хан (,,Сл.лист града Ниша,, бр.10/2019), члана 12. Одлуке о првом ребалансу буџета општине Гаџин Хан за 2019. годину („Службени лист града Ниша“ број 112/2018, 58/2019) и Предлога Службе за буџет, финансије и пореску администрацију број 400-1017/19-IV/01 од 28.10.2019. године,

Општинско веће општине Гаџин Хан на седници одржаној 28. октобра 2019. године, доноси

**Р Е Ш Е Њ Е**

**О УПОТРЕБИ СРЕДСТАВА ТЕКУЋЕ БУЏЕТСКЕ РЕЗЕРВЕ**

1. Из средстава утврђених Одлуком о првом ребалансу буџета општине Гаџин Хан за 2019. годину (“Службени лист града Ниша” број 112/2018,58/2019):

 **Раздео 5**

 **Програм 15 – Локална самоуправа**

 **0602- 0009 – Текућа буџетска резерва**

 **Функција 130 - Опште услуге**

 **Позиција 76.**

 **Економска класификација 499000 - Средства резерве**

**ОДОБРАВАЈУ СЕ** средства у износу од **57.000,00** динара (педесетседмахиљададинара) Центру за социјални рад Гаџин Хан за исплату дела судских трошкова и трошкова смештаја у прихватилиште.

1. Средства из тачке 1. овог предлога распоређују се у оквиру

**Раздео 5**

**Програм 11 – Социјална и дечја заштита**

**0901-0001 – Социјалне помоћи**

**Функција 070 – Социјална помоћ некласификована на другом месту**

**Позиција 49.**

**Економска класификација 463000 – Трансфери осталим нивоима власти:**

Економска класификација 463100 – Текући трансфери осталим нивоима власти

3. Средства ће се исплатити са рачуна извршења буџета број

840-156640-76.

Образложење­­­­­­­­­­­­­­­­

Средства текуће буџетске резерве користе се у складу са Законом о буџетском систему за непланиране сврхе за које нису утврђене апропријације или за сврхе за које се у току године покаже да апропријације нису биле довољне. Сагледавањем планираних и извршених средстава буџета, Образложења Одлуке о првом ребалансу буџета општине Гаџин Хан за 2019. годину и финансијског плана Општинске управе општине Гаџин Хан у коме је садржан и план Центра за социјални рад установљено је да на економској класификацији 463000-Трансфери осталим нивоима власти, као и у њиховом аналитичком плану на економским класификацијама 472800-Накнаде из буџета за становање и живот и 482200-Обавезне таксе нема довољно средстава, а Центар за социјални рад има следеће обавезе:
1) 472800-за смештај у Сигурну кућу за жене и децу жртве породичног насиља има две фактуре на износ од 349.800,00 динара, а финансијским планом су предвидели 330.000,00 динара, тако да им недостају средства у износу од 19.800,00 динара

2) 482200-за накнаду трошкова извршног поступка (припремање, вођење и архивирање предмета, накнада за достављање поштом, накнаде за састављање образложених решења и закључака, накнаде за успешност спровођења извршног поступка и награде за рад адвоката) у поступку који је ЈП Дирекција за изградњу и комуналне делатности општине Гаџин Хан водила против Центра за социјални рад, укупан износ 96.254,33 динара, а недостајућа средства износе 36.254,33 динара.

Укупан износ потребних средстава је 56.054,33 динара.

Средства се обезбеђују из текуће буџетске резерве.

Број: 06-400-708/19-III

У Гаџином Хану, 28.10.2019. године

ПРЕДСЕДНИК ОПШТИНСКОГ ВЕЋА,

 Марија Цветковић